Meclîsê Cinîyan ê HDPyî Edlîyeya Anqara de gerreyê Serekkomarê Tirkîya Recep Tayyîp Erdogano ke cinîyan rê heqaret kerdbi, kerd. Vervatoxa Meclîsê Cinîyan Ayşe Acar Başaran, endamê Koordînasyonê Cinîyan, wekîlê HDPyî pîya şîyî û înan sûcanê 'heqaret, tehrîk, şar seba sûcî teşwîqkerdiş' ra gerreyê Erdoganî kerd.
Cinîyan waştişnameyê xo de ard ziwan ke Erdoganî qiseykerdişê xo de vato 'surtuk' û bi nê hawayî 'krîterê têdûştîye' û 'qedexeyê cîyakerîye' binpay kerdo. Cinîyan bale ante ser ke Erdoganî verî zî pê qiseyanê xo cinîyî kerdbî hedef.
